Ηρωική εκτός έδρας νίκη της Εθνικής Ελπίδων που παρότι έπαιζε με δέκα παίκτες από το 63' μετά την αποβολή του Ρέτσου πήρε το 0-1 από την Σκωτία και την πέρασε. Έτσι βρίσκεται πλέον στην κορυφή του ομίλου με 10 πόντους έναντι 8 των μέχρι πρότινος πρωτοπόρων Σκωτσέζων. Το γκολ με πέναλτι στο 91' ο Νικολάου. Οι Ελπίδες έχουν να δώσουν άλλα έξι ματς στον όμιλο αυτόν.

ΠΩΣ ΕΠΑΙΞΑΝ ΟΙ ΔΥΟ ΟΜΑΔΕΣ

Η Εθνική ομάδα των Ελπίδων είχε σχήμα με Σιαμπάνη γκολκίπερ, άμυνα με Νάτσο, Νικολάου, Κατράνη και Ευαγγέλου. Στο κέντρο ο αρχηγός Ρέτσος με τον Μπαλογιάννη, άκρα οι Νταβιώτης και Παπανικολάου και μπροστά ο Καμπετσής.

Οι Σκωτσέζοι ξεκίνησαν με τον Ντούχαν στο τέρμα, άμυνα με Χάρβι, Τζόνστον, Μαγκουάιρ και Μπράντον, κέντρο με τριάδα Γκίλμουρ, Κάμπελ (αρχηγός) και Φέργκιουσον και μπροστά τους Χολσγκρόουβ, Χόρνμπι και Κέλι. Η Εθνική προσπάθησε να απειλήσει στο ξεκίνημα του ματς με τακουνάκι του Παπανικολάου. Δεν του βγήκε η φάση. Το ματς ήταν αρκετά σκληρό και στην συνέχεια οι Σκωτσέζοι απείλησαν αρκετά. Στο 36' ακυρώθηκε σωστά γκολ της Σκωτίας ως οφσάιντ.

Η ΑΠΟΒΟΛΗ ΤΟΥ ΡΕΤΣΟΥ ΚΑΙ ΤΟ ΓΚΟΛ ΤΟΥ ΝΙΚΟΛΑΟΥ

Στο 63ο λεπτό ο αρχηγός της Εθνικής, Παναγιώτης Ρέτσος, είδε 2η κίτρινη κάρτα για φάουλ στον Γκίλμουρ και αποβλήθηκε. Από εκεί και πέρα σαφώς και τα πράγματα έγιναν πιο δύσκολα για την Εθνική μας. Η Σκωτία πίεσε πολύ, όμως η Ελλάδα κράτησε το 0-0. Εκτός αυτού όμως κέρδισε πέναλτι από το χέρι του Χάρβι για να σκοράρει από την άσπρη βούλα στο 91' ο Νικολάου. Μετά το τέλος του αγώνα υπήρξε προσωρινά μία ένταση μεταξύ των παικτών των δύο ομάδων.

ΣΚΩΤΙΑ: Ντούχαν, Χάρβι, Μαγκουάιρ, Τζόνστον, Κάμπελ, Κέλι (70' Μίντλεντον), Γκίλμουρ, Χόρνμπι, Χόλσγκροουβ (85' ΜακΛέναν), Φέργκιουσον και Μπράντον.

ΕΛΛΑΔΑ: Σιαμπάνης, Νάτσος, κατράνης, Νικολάου, Ευαγγέλου, Ρέτσος, Νταβιώτης, Μπαλογιάννης (30' Οικονομίδης), Καμπετσής (54' Ιωαννίδης), Μπουζούκης (77' Διαμαντής) και Παπανικολάου.

- Πιο κάτω τα δεδομένα της πρόκρισης:

* Προκριματική Φάση (53 Ομάδες)

Συμμετέχουν οι Εθνικές Ομάδες 53 Ομοσπονδιών, οι οποίες χωρίζονται σε 9 ομίλους των 5 ή 6 ομάδων ο κάθε ένας.

Στην τελική φάση προκρίνονται οι επικεφαλής των ομίλων και η μία καλύτερη δεύτερη ομάδα από τις βαθμολογίες όλων των προκριματικών γκρουπ.

* Play-Offs (8 ομάδες)

Συμμετέχουν οι οκτώ ομάδες που τερμάτισαν δεύτερες στους ομίλους τους και δεν συγκέντρωσαν τις βαθμολογικές προϋποθέσεις απευθείας πρόκρισης στα τελικά.

* Στην τελική φάση προκρίνονται τέσσερις ομάδες.

* Τελική Φάση (16 Ομάδες)

Συμμετέχουν οι διοργανώτριες Ουγγαρία - Σλοβακία, οι 10 ομάδες που πέρασαν από την Προκριματική Φάση και οι 4 από τα Play-Offs..